RĪGAS PAMATSKOLU PAVASARA KAUSS PLUDMALES VOLEJBOLĀ
NOLIKUMS
· Mērķis : Popularizēt pludmales volejbolu jauniešu vidū, kas mācās Rīgas skolās. Rosināt izglītības iestādes apgūt un popularizēt pludmales volejbolu.  Noskaidrot, kura no Rīgas pamatskolām būs uzvarētāja turnīrā abās grupās – zēni un meitenes. 
· Organizatori : Pludmales volejbola attīstības biedrība sadarbībā ar Rīgas domes Izglītības, kultūras un sporta departamenta Sporta un jaunatnes pārvaldi.
· Norises laiks un vieta : Turnīrs notiks pludmales volejbola hallē „Beach Box”, Rīgā, Brīvības gatvē 197b (www.beachbox.lv) 2015. gada 11.aprīlī:
meitenēm:  plkst. 10.00, reģistrēšanās līdz 9:30;
zēniem: plkst. 14:00, reģistrēšanās līdz 13:30.
· Dalībnieki : Sacensībās piedalās Rīgas vispārējās, interešu izglītības iestāžu audzēkņi, kuri mācās no 7. līdz 9. klasei. Katra skola drīkst izvirzīt vienu komandu katrā dzimuma grupā (meitenes un zēni), kā arī norādīt otro komandu, kurai būs tiesības piedalīties gadījumā, ja nebūs sasniegts maksimālais turnīrā paredzētais komandu skaits.
· Pieteikšanās : Komandu pieteikumi jānosūta līdz 2015. gada 9. aprīlim, plkst. 16.00 elektroniski uz e-pastu: turniri@beachbox.lv vai, zvanot pa tālruni 29341654. 
Pieteikumā jānorāda: pārstāvētā skola, dalībnieku vārds uzvārds, klase, kurā mācās dalībnieks un kontaktinformācija. Maksimālais komandu skaits katrā dzimuma grupā – 16 komandas.
· [bookmark: _GoBack]Komanda : Komanda sastāv no diviem vīriešu dzimuma pārstāvjiem zēnu turnīram un no divām sieviešu dzimuma pārstāvēm meiteņu turnīram. 
· Uzvarētāju noteikšana : 
· Vietas nosaka pēc izcīnīto punktu summas. Par uzvaru – 2 punkti, par zaudējumu – 0 punktu;
· Viena spēle ilgst 15 minūtes, spēles rezultāts tiek fiksēts, izbeidzoties noteiktajam laikam. Par spēles uzvarētāju tiek noteikta tā, komanda, kura ieguvusi visvairāk punktu.
· Komandas izspēlē grupu turnīru (komandu sadalījums grupās un tālākā izspēles kārtība tiek noteikta vadoties pēc pieteikto komandu skaita).
· Divu vai vairāku komandu vienādu punktu summas gadījumā augstāku vietu ieņem tā komanda, kura:
· Uzvarējusi savstarpējā spēlē;
· Labāks iegūto zaudēto punktu koeficients (Saskaita visās spēlēs iegūtos punktus un izdala ar visās spēlēs zaudēto punktu summu. Augstāku vietu ieņem komanda ar augstāku koeficientu);
· Labākā iegūto un zaudēto punktu starpība visās spēlēs (No iegūtās punktu summas atņem zaudēto punktu summu. Augstāku vietu ieņem komanda ar lielāku punktu skaitu).
· Noteikumi : Sacensības norisināsies pēc atvieglinātiem oficiālajiem pludmales volejbola noteikumiem. Spēles tiesās organizētāju nodrošināti tiesneši.
· Finansiālie nosacījumi : Dalība turnīrā ir bezmaksas!
· Medicīniskie nosacījumi : Katrs sacensību dalībnieks, piesakoties turnīram, apstiprina, ka atbild par savu veselības stāvokli. 
Organizatori traumu gadījumā nodrošina ātrās medicīniskās palīdzības izsaukšanu
· Apbalvošana : Pirmās trīs vietas abās grupās pēc sacensībām apbalvo ar medaļām, diplomiem un veicināšanas balvām no atbalstītājiem.
· Atgādinājums : 10  minūtes pirms turnīra ir tehniskā sanāksme,kurā tiks precizēti noteikumi un atbildēts uz spēlētāju neskaidrībām.
· Kontaktinformācija : Sandra Selga – 29341654, sandra.selga@inbox.lv
